Diari Oficial de la Generalitat Valenciana


Sumari del DOGV 7905, del 27-10-2016 (2016/8331)

RESOLUCIÓ de 30 de setembre de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual es disposa l'execució de la Sentència 240/2016, del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7905

Data del DOGV
:   27-10-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/8331


Data del document
:   30-09-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 30 de setembre de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual es disposa l'execució de la Sentència 240/2016, del Tribunal Superior de Justícia de la Comunitat Valenciana. [2016/8331]  
Per l'Orde de 30 de juny de 2008, de la Conselleria de Justícia i Administracions Públiques, es van convocar les proves selectives d'accés al grup D, sector administració general, torn d'accés lliure i discapacitats ?convocatòria 7/08- corresponents a l'oferta d'ocupació pública de 2008 per al personal de l'Administració de la Generalitat.  
Per l'Acord de 14 de maig de 2010, del tribunal de selecció, es va disposar la publicació de la relació definitiva d'aspirants aprovats per orde de puntuació total, així com la de les puntuacions definitives de la fase de concurs.  
Disconforme amb la valoració de mèrits del tribunal qualificador, l'aspirant Laura Rodes Cascales va interposar, davant de l'òrgan convocant, un recurs d'alçada contra l'acord esmentat.  
El recurs va ser decidit desestimatòriament per la Resolució de 16 de juliol de 2010, de la consellera de Justícia i Administracions Públiques.  
Contra aquesta resolució la interessada va alçar en via judicial recurs contenciós que va ser estimat per la Sentència 240/2016, de 13 de maig, del Tribunal Superior de Justícia de la Comunitat Valenciana, i posteriorment declarada ferma d'acord amb el Decret de 7 de juny de 2016.  
La resolució del Tribunal Superior de Justícia, Sala Contenciosa Administrativa, Secció Segona, anul·la la resolució objecte de recurs, i reconeix, com a situació jurídica individualitzada, el dret de l'actora a l'assignació de 2,8 punts més per experiència professional en el sector privat, i, si haguera superat el procés selectiu, a l'obtenció de la corresponent plaça, amb tots els efectes administratius i estatutaris des de la data en què havia de ser nomenada.  
Vista l'acta de 14 de setembre de 2016, del tribunal de selecció de la referida convocatòria 07/2008.  
Ateses les decisions contingudes en la resolució de la Sentència 240/2016, del Tribunal Superior de Justícia de la Comunitat Valenciana, i de conformitat amb el que disposa l'article 118 de la Constitució Espanyola, així com els articles 17.2 de la Llei Orgànica 6/1985, d'1 de juliol, del Poder Judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i la resta de resolucions fermes dictades pels tribunals de justícia, resolc:  
  
  
Primer  
Declarar, a proposta del tribunal de selecció, que a l'aspirant Laura Rodes Cascales, DNI 24537076, li correspon la qualificació addicional de 2,80 punts en la fase de concurs (apartat A.1.4 del barem -experiència professional en el sector privat-), amb la qual cosa obté una puntuació definitiva en la fase de concurs de 7,07 punts.  
Atés que en la fase d'oposició va ser qualificada amb 58,19 punts, la interessada obté la puntuació final de 65,26 punts, amb la qual cosa supera les proves selectives de la convocatòria 07/2008, d'accés al grup D, sector administració general, torn d'accés lliure, corresponents a l'oferta d'ocupació pública de la 2008 per al personal de l'Administració de la Generalitat.  
  
Segon  
En el termini de 20 dies hàbils comptadors des de l'endemà de la publicació d'aquesta resolució en el Diari Oficial de la Comunitat Valenciana, l'aspirant proposada haurà de presentar, davant de la Direcció General de Funció Pública els documents següents:  
1. Fotocòpia del DNI o document equivalent per als nacionals d'altres Estats, degudament compulsada.  
2. Fotocòpia compulsada del títol acadèmic de Graduat Escolar, Graduat en Educació Secundària, Formació Professional I o equivalent. En el cas de titulacions obtingudes a l'estranger s'haurà d'estar en possessió de la credencial que n'acredite l'homologació.  
3. Declaració de no haver sigut separada per mitjà d'expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala funcionarial.  
  
En el cas de ser nacional d'un altre Estat, no trobar-se inhabilitada o en situació equivalent ni haver sigut sotmesa a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.  
4. Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.  
  
5. De conformitat amb la base 11.1.5. de la convocatòria, la persona aspirant proposada acreditarà els seus coneixements de valencià mitjançant la presentació d'un dels documents següents:  
A. Títol de Batxillerat o equivalent cursat a la Comunitat Autònoma Valenciana, amb superació de les assignatures de valencià.  
B. Títol de l'escola oficial d'idiomes corresponent al tercer curs de coneixements de valencià.  
C. Certificat de nivell mitjà de la Junta Qualificadora de Coneixements de Valencià.  
Si no es poden acreditar aquests coneixements, obligatòriament haurà de realitzar el curs específic de valencià a què fa referència l'article 53.2 de la Llei 10/2010, de 9 de juliol, de la Generalitat, d'ordenació i gestió de la funció pública valenciana. Si no el supera, seguirà obligada a realitzar els successius cursos que l'Administració organitze per a l'adquisició del nivell exigible de coneixement de valencià.  
  
Tercer  
Si l'aspirant proposada tinguera la condició de personal funcionari o personal laboral al servei de l'Administració de la Generalitat, estarà exempta de justificar les condicions i requisits que ja tinguera acreditats i inscrits en el Registre de Personal de la Direcció General de Funció Pública. En aquest cas, només haurà de manifestar-ho per escrit davant de la Direcció General de Funció Pública sense aportar la documentació corresponent.  
  
Quart  
Si dins del termini indicat i excepte els casos de força major, no presentara la documentació acreditativa o d'aquesta es deduïra que no té algun dels requisits exigits, no podrà ser nomenada personal de la Generalitat, sense perjuí de la responsabilitat en què poguera haver incorregut per falsedat en la seua sol·licitud de participació.  
Contra aquesta resolució, les parts legitimades podran promoure incident d'execució de sentència davant del Tribunal Superior de Justícia de la Comunitat Valenciana, de conformitat amb el que estableix l'article 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
  
València, 30 de setembre de 2016.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.